સિંગાપોરમાં નોકરી કરતી મહિલા સિન્ગિંગની શોખીન હતી જેને કારણે તે ભારત આવી હતી. આરોપી અને મહિલા ૨૦૧૫માં ફેસબુકથી ફ્રેન્ડ બન્યાં હતાં અને ચૅટિંગ અને કૉલથી એકબીજા સાથે વાતો કરતાં હતાં. સિંગર તરીકેની પોતાની ઓળખ આપનારો આરોપી દેશની બહાર અને ભારતમાં વિવિધ સ્થળોએ સ્ટેજ-શો કરતો હોવાનું મહિલાને કહીને પોતાનું ગ્રુપ જૉઇન કરવાની ઑફર કરી હતી. એથી મહિલા બીજી સપ્ટેમ્બરે ભારત આવી હતી અને પોતાના વતનમાં થોડા દિવસ રહી ૧૯ સપ્ટેમ્બરે મુંબઈ આવીને આરોપીને મળી હતી.